

 **ტენდერი**

**ვენტილაციისა და გათბობის სისტემის შესყიდვაზე ეტლების საწარმოსთვის**

# ზოგადი ინფორმაცია

ა(ა)იპ „კოალიცია დამოუკიდებელი ცხოვრებისათვის“ არის შეზღუდული შესაძლებლობის მქონე (შშმ) პირთა თანაბარი შესაძლებლობის უზრუნველყოფაზე და ადვოკატირებაზე მიმართული შშმ პირთა საკითხებზე მომუშავე 26 არასამთავრობო ორგანიზაციის ეროვნული გაერთიანება, რომლის მიზანია შეზღუდული შესაძლებლობის მქონე (შშმ) პირების უფლებების დაცვა და მათი ინტეგრაციის ხელშეწყობა ქვეყნის საზოგადოებრივ, სოციალურ და პოლიტიკურ ცხოვრებაში.

კოალიცია, USAID-ის მხარდაჭერით, ემორის უნივერსიტეტის მედიცინის სკოლის ქვეკონტრაქტის ფარგლებში, თბილისის სახელმწიფო სამედიცინო უნივერსიტეტთან თანამშრომლობით და კორპორაცია „პარტიორები საერთაშორისო განვითარებისათვის“ პარტიორობით, ახორციელებს პროექტს “ფიზიკური რეაბილიტაციის ხელშეწყობა საქართველოში” (SPRING), რომლის მიზანია საქართველოში ზრდასრულ შეზღუდული შესაძლებლობის მქონე პირთა ფიზიკური რეაბილიტაციის ხელშეწყობა და ფიზიკური რეაბილიტაციის სფეროში პროფესიული გაძლიერება; დამხმარე ტექნოლოგიებისა და მასთან დაკავშირებული სერვისების გაუმჯობესება; ასევე, საქართველოში შეზღუდული შესაძლებლობის სტატუსის მინიჭების სისტემის რეფორმირების ხელშეწყობა, რომელიც დაეფუძნება შეზღუდული შესაძლებლობის სოციალურ მოდელს.

# ტენდერი

**ზემოაღნიშნული პროექტის ფარგლებში კოალიცია აცხადებს ტენდერს ვენტილაციისა და გათბობის სისტემის მოწოდება-დამონტაჟებაზე კოალიციის ეტლების მწარმოებელი სოციალური საწარმოსთვის და იწვევს დაინტერესებულ ორგანიზაციებს მასში მონაწილეობის მისაღებად.**

განსაზღვრულია შემდეგი სისტემებისა და მათი დამონტაჟების სერვისის შეძენა თბილიში, გრ. ლორთქიფანიძის ქ. 42-ში მდებარე საწარმოსთვის:

1. გამწოვი სისტემა
2. ჰაერის მოდინების სისტემა სრული დამუშავებით

სისტემების აღწერილობა მოცემულია დანართში #1.

## ა) მოთხოვნილი დოკუმენტაცია და ვადები

დაინტერესებულმა პირებმა უნდა წარმოადგინონ შემდეგი სახის დოკუმენტაცია:

* პრეტენდენტის სრული იურიდიული სახელწოდება, უფლებამოსილი წარმომადგენლის სახელი და საკონტაქტო ინფორმაცია, საბანკო რეკვიზიტები, დამოწმებული ხელმოწერით (და ბეჭდით, არსებობის შემთხვევაში);
* ამონაწერი მეწარმეთა და არასამეწარმეო (არაკომერციული) იურიდიულ პირთა რეესტრიდან;
* ინფორმაცია გამოცდილების შესახებ (შესაძლოა მოიცავდეს კლიენტი ორგანიზაციების და მათთვის გაწეული სამუშაოების მოკლე ჩამონათვალს, რეკომენდაციებსა და/ან სხვა ინფორმაციას);
* ხარჯთაღრიცხვა - უფლებამოსილი პირის ხელმოწერით დამოწმებული (შესასყიდი სისტემების აღწერის გათვალისწინებით - იხ. დანართი #1). შემოთავაზებული ფასი უნდა იყოს საბოლოო, შემდგომში არ უნდა დაემატოს არანაირი გადასახადი და არ უნდა მოიცავდეს დამატებითი ღირებულების გადასახადს. (კოალიცია გათავისუფლებულია დღგ-ს გადასახადისგან, ჩათვლის უფლებით, SPRING-ის პროექტის ფარგლებში). ფასები წარმოდგენილი უნდა იყოს **ლარში (GEL).**

წინადადებების სრულყოფილად წარმოდგენისათვის საჭიროა პრეტენდენტმა განახორციელოს ადგილზე ვიზიტი და დააზუსტოს დანართ #1-ში მოცემული ინფორმაცია და მახასიათებლები.

შემოთავაზებები შესაძლებელია წარმოდგენილ იქნეს როგორც ელექტრონული ფორმით, ისე დალუქული კონვერტით, ქვემოთ მოცემულ მისამართზე ან ელ. ფოსტაზე, არაუგვიანეს **2018 წლის 13 ივლისის 18:00 საათისა**. დაგვიანებული შემოთავაზება არ იქნება გათვალისწინებული. კონვერტზე/ელ. ფოსტის სათაურის ველში მითითებული უნდა იყოს შემდეგი დასათაურება: „ტენდერი ვენტილაციისა და გათბობის სისტემის შესყიდვაზე“.

**ააიპ კოალიცია დამოუკიდებელი ცხოვრებისათვის**

კედიას ქ. 7, თბილისი, 0154, საქართველო

საკონტაქტო პირი: ანა ციცაგი, შესყიდვების და ადმინისტრაციული მენეჯერი

ტელ: +995 32 2 35 66 09; +995 599 08 68 81

annatsitsagi@gmail.com

სამუშაო საათები: 11.00-18.00 სთ

ტენდერში მონაწილე პირები პასუხისმგებლები არიან შემოთავაზებები წარმოადგინონ წინამდებარე დოკუმენტში მოცემული ინსტრუქციების შესაბამისად. აღნიშნულ ინსტრუქციებთან შეუსაბამობის შემთხვევაში, ან არასრული დოკუმენტაციის შემთხვევაში, წარმოდგენილი შეთავაზება შესაძლებელია არ იქნას განხილული.

შეკითხვები/განმარტებები:

ტენდერთან დაკავშირებით ყველა შეკითხვა და/ან განმარტების მოთხოვნა გამოგზავნილი უნდა იქნას წერილობით, შემდეგ ელექტრონულ მისამართზე: annatsitsagi@gmail.com.

## ბ) მომწოდებლის შერჩევის კრიტერიუმები:

კომისია შეაფასებს კომპანიების მიერ წარმოდგენილ შეთავაზებებს შემდეგი ფაქტორების გათვალისწინებით: ტექნიკური მახასიათებლები, ფასი და პრეტენდენტის გამოცდილება.

კონტრაქტის მინიჭება მოხდება იმ პრეტენდენტისთვის, რომელიც წარმოადგენს საუკეთესო შეთავაზებას შერჩევის კრიტერიუმებთან მიმართებაში და მიიღებს ყველაზე მაღალ შეფასებას სატენდერო კომისიისაგან.

მოლაპარაკებები

მოსალოდნელია, რომ კონტრაქტის მინიჭება მოხდება თავდაპირველად წარმოდგენილი ფასების საფუძველზე. თუმცა, კოალიცია იტოვებს უფლებას აწარმოოს მოლაპარაკებები და/ან მოითხოვოს განმარტება კონტრაქტის მინიჭებამდე.

# შესასყიდი სისტემების აღწერა / ხარჯთაღრიცხვის ფორმა - დანართი #1

დანართში #1 მოცემულია შესასყიდი სისტემების ნომინალური აღწერილობა, რომელთა დაზუსტების მიზნით საჭიროა პრეტენდენტმა განახორციელოს საწარმოს შენობაში ვიზიტი.

სატენდერო წინადადების სრულყოფილად წარმოსაჩენად პრეტენდენტს შეუძლია საჭიროებისამებრ შეიტანოს ცვლილებები დანართ #1-ში.

**დანართი #1**

1. გამწოვი სისტემა

|  |  |  |  |  |
| --- | --- | --- | --- | --- |
| N | დასახელება | განზ. | რაოდ | თანხა ლარი |
| 1 | არხული ვენტილატორი KVD 355/6/70/40 | ცალი | 1 |  |
| 2 | ვენტილატორის კონტროლერი "სრული დაცვა" RDS 4 (400 V) | ცალი | 1 |  |
| 3 | ხმაურდამხშობი | ცალი | 2 |  |
| 4 | დამფერი | ცალი | 1 |  |
| 5 | მოთუთიებული ჰაერსატარი 0.7 მმ | კვ. მ | 30 |  |
| 6 | ჰაერსატარის სამაგრი | ცალი | 10 |  |
| 7 | დამხმარე საინსტალაციო მასალები | კომ | 1 |  |
| 8 | მომსახურება მონტაჟი | კომ | 1 |  |
| სულ ჯამი : |   |   |  |

1. ჰაერის მოდინების სისტემა სრული დამუშავებით

|  |  |  |  |  |
| --- | --- | --- | --- | --- |
| N | დასახელება | განზ. | რაოდ | თანხა ლარი |
| 1 | სპლიტ კონდიციონერი არხული | ცალი | 1 |  |
| 2 | სპილენძის მილი 19 მმ | მეტრი | 6 |  |
| 3 | სპილენძის მილი 9 მმ | მეტრი | 6 |  |
| 4 | კაუჩუკის თბოიზოლაცია 22 მმ | მეტრი | 6 |  |
| 5 | კაუჩუკის თბოიზოლაცია 10 მმ | მეტრი | 6 |  |
| 6 | საკონტაქტო სადენი | მეტრი | 6 |  |
| 7 | გარე ბლოკის საკიდი | ცალი | 1 |  |
| 8 | შიდა ბლოკი საკიდი | ცალი | 1 |  |
| 9 | ელ. კალორიფერი | ცალი | 1 |  |
| 10 | პოლიურეთანის ჰაერსატარი 20 მმ | კვ. მ | 20 |  |
| 11 | ჰაერსატარის სამაგრი | ცალი | 10 |  |
| 12 | ცხაური 2 რიგა | ცალი | 6 |  |
| 13 | ფასადის ცხაური | ცალი | 1 |  |
| 14 | დამხმარე საინსტალაციო მასალები | კომ | 1 |  |
| 15 | მომსახურება მონტაჟი | კომ | 1 |  |
| სულ ჯამი : |   |   |  |

**ობიექტის დათვალიერება/შეფასების მიზნით ადგილზე ვიზიტისთვის დაგვიკავშირდით: 032 2 356609; 599086881**